cyanic-selkie/wikianc huggingface dataset:
লিগপার্স
লিগপার্স রঙটি ম্যাজেন্টার ফিকে আভার চেয়ে আরো ধূসর এবং আরো নীল। "নীল" বলে পরিচিত অনেকগুলো বুনোফুল আসলে লিগপার্স রংয়ের। মাঝেমধ্যে এটিকে ফিকে বেগুনি রঙও বলা হয়ে থাকে।
উচ্চ লিগপার্স
ডানদিকে প্রদর্শিত রঙটি সমৃদ্ধ বা উচ্চ লিগপার্স রঙ (ক্রেয়লা)।
ফরাসি লিগপার্স (গাঢ় লিগপার্স)
ডানদিকে প্রদর্শিত রঙটি গাঢ় লিগপার্স রঙ (Pourpre.com হতে)
তামাটে লিগপার্স
ডানদিকে প্রদর্শিত রঙটি হচ্ছে তামাটে মউভ বা তামাটে লিগপার্স।
রঙের নাম হিসাবে তামাটে মউভ শব্দটির প্রথম রেকর্ডকৃত ব্যবহার হয়েছিল ১৯২৫ সালে।
আদি লিগপার্স
রঙের নাম হিসাবে আদি মউভ শব্দটির প্রথম রেকর্ডকৃত ব্যবহার হয়েছিল ১৯২৫ সালে।
শ্রীফলতলী ইউনিয়ন
শ্রীফলতলী জমিদারর বাড়ির পশ্চিম পার্শে গড়ে উঠা কালিয়াকৈর উপজেলার একটি ঐতিহ্যবাহী অঞ্চল হলো শ্রীফলতলী ইউনিয়ন। গাজীপুর জেলার কালিয়াকৈর থানার শ্রীফলতলী শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে নিজেকে একটি ইউনিয়ন হিসাবে তার নিজস্ব স্বকীয়তা তুলে ধরেছে।
অবস্থান ও জনসংখ্যা
গাজীপুর সদর উপজেলার পশ্চিমে ২৪.৪ ডিগ্রি উত্তর অক্ষাংশ এবং ৯০.১৪ ডিগ্রি পূর্ব দ্রাঘিমা অংশে কালিয়াকৈর উপজেলায় শ্রীফলতলী অবস্থিত, আয়তন ৩৭ (বর্গ কি.মি.)। ২০১১ ইং আদমশুমারী অনুযায়ী মোট জনসংখ্যা ২৩,৭৫৪ জন (প্রায়) ।
অবকাঠামো
অন্তর্গত গ্রাম ও মৌজার সংখ্যা ১৯ টি,
২ টি হাট/বাজার, ২ টি জমিদার বাড়ী, ১ টি গুরুত্বর্পূণ ধর্মীয় স্থান এবং উপজেলা সদর থেকে যোগাযোগ মাধ্যম –সিএনজি ও রিক্সা।
দর্শনীয় এবং গুরুত্বপূর্ণ স্থানসমূহ
থাম্ব|160x160পিক্সেল
শিক্ষা
২০০১ এর শিক্ষা জরীপ অনুযায়ী শিক্ষার হার – ৪৯%। ইউনিয়নটিতে ৭ টি সরকারী প্রাথমিক বিদ্যালয়,৭টি উচ্চ বিদ্যালয়, ৬টি মাদ্রাসা ও ১টি কলেজ রয়েছে।
সুবোধ চন্দ্র বসু মল্লিক
সুবোধ চন্দ্র বসু মল্লিক বা রাজা সুবোধ মল্লিক (৯ ফেব্রুয়ারি ১৮৭৯ - ১৪ নভেম্বর ১৯২০) কলকাতার পটলডাঙ্গা নিবাসী ভারতের স্বাধীনতা সংগ্রামী। তিনি বাংলার গুপ্ত বিপ্লবী দলের নেতৃত্ব স্থানীয় ব্যক্তি ছিলেন। তার পিতার নাম প্রবোধ চন্দ্র বসু মল্লিক। মাতার নাম কুমুদিনী বসু মল্লিক।
কলকাতার সেন্ট জেভিয়ার্স বিদ্যালয় থেকে বিদ্যালয় পাঠ শেষ করে প্রেসিডেন্সী কলেজে ভর্তি হন। এরপর ১৯০০ সালে এফ এ ডিগ্রি লাভ করার পর ইংল্যান্ডে আইন পড়ার জন্য ট্রিনিটি কলেজে ভর্তি হন। একবছরের মধ্যে পারিবারিক কারণে তিনি কলকাতা ফিরে আসেন এবং স্বদেশী আন্দোলনে যুক্ত হন। কলকাতার ওয়েলিংটন স্কোয়ারে তাদের বাড়িটি থেকেই স্বদেশী আন্দোলনের কার্যকলাপ চলতে থাকে। ১৯০৬ সালে জাতীয় বিদ্যালয় প্রতিষ্ঠার উদ্দেশ্যে তিনি যাদবপুর বিশ্ববিদ্যালয় প্রতিষ্ঠা করার জন্য ১ লক্ষ টাকা দান করেন। দেশবাসী উল্লসিত হয়ে তাঁকে “রাজা” উপাধি দেন। এছাড়াও তিনি সুরাট কংগ্রেসের বাঙালি প্রতিনিধিদের ব্যয় ভার বহন করেন। এই বছরই তিনি বরিশাল কনফারেন্স যোগ দেন এবং সমগ্র পূর্ববঙ্গ পরিভ্রমণ করেন। শ্রীঅরবিন্দকে দীর্ঘদিন নিজ বাড়িতে রেখেছিলেন। “বন্দেমাতরম” পত্রিকা প্রতিষ্ঠার জন্য বসত বাড়ি দান করেন। ১৯০৮ - ১০ খ্রিস্টাব্দে তাঁকে বিনাবিচারে আটক রাখা হয়। ১৯১৮ খ্রিস্টাব্দে ৩নং ধারায় যে ৯ জনকে গ্রেপ্তার করা হয় তিনি তাঁদের অন্যতম। ১৯০৬ খ্রিস্টাব্দ থেকে আমৃত্যু জাতীয় শিক্ষা পরিষদের ট্রাস্টি ছিলেন তিনি। তিনি কলকাতায় লাইট অফ এশিয়া ইন্সিওরেন্স কোম্পানি প্রতিষ্ঠা করেন।
আরও পড়ুন
Raja Subodh Chandra Mallik and his times. By Amalendu De. National Council of Education, Bengal. 1996 http://www.aurobindo.ru/persons/00089_e.htm
মটেন থশবি
মটেন থশবি (Morten Thorsby; জন্ম: ৫ মে ১৯৯৬) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর বুন্দেসলিগার ক্লাব ইউনিয়ন বার্লিন এবং নরওয়ে জাতীয় দলের হয়ে মধ্যমাঠের খেলোয়াড় হিসেবে খেলেন।  তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা দাম পার্শ্বীয় মধ্যমাঠের খেলোয়াড় হিসেবে খেলেন।
২০১২ সালে, থশবি নরওয়ে অনূর্ধ্ব-১৬ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত নরওয়ের বয়সভিত্তিক দলের হয়ে খেলার পর, তিনি ২০১৭ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।
প্রারম্ভিক জীবন
মটেন থশবি ১৯৯৬ সালের ৫ই মে তারিখে নরওয়ের অসলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মহারাষ্ট্রের মুখ্যমন্ত্রীদের তালিকা
মহারাষ্ট্রের মুখ্যমন্ত্রী পদটি ভারতের মহারাষ্ট্র  রাজ্যের শাসনব্যবস্থার সর্বোচ্চ প্রধান পদ। মহারাষ্ট্র রাজ্যের মুখ্যমন্ত্রী রাজ্যের মন্ত্রীপরিষদের প্রমুখ কার্যকরী ব্যক্তিত্ব।
মহারাষ্ট্রের মুখ্যমন্ত্রীদের তালিকা
১৯৬০ খৃষ্টাব্দ হতে বর্তমান মুখ্যমন্ত্রীর তালিকা:
আর্দশির প্রাসাদ
বর্ণনা
ইরানি-মুসলিম ঐতিহাসিক, ইবনে ইস্তাখরি, স্থানটিকে সাসানীয় রাজবংশের সময় নির্মিত একটি অগ্নি মন্দির হিসেবে উল্লেখ করেছেন। অন্যান্য পণ্ডিত, ইতিহাসবিদ এবং প্রত্নতাত্ত্বিকরা স্থানটিকে পার্থিয়ান যুগের শেষের দিকে বা সাসানীয় যুগের প্রথম দিকে আর্দেশির দ্বারা নির্মিত প্রাসাদ বলে প্রতিবেদন করেছেন।
কাঠামোটি প্রস্থে 104 m এবং দৈর্ঘ্যে 55 m। ইওয়ানটি 18 m উঁচু, যদিও এটি বর্তমানে আংশিকভাবে ভেঙে পড়েছে। কাঠামোটিতে তিনটি গম্বুজ রয়েছে, অন্যান্য বৈশিষ্ট্যগুলির মধ্যে যা এটিকে তার পূর্বসূরি দেজ দোখতারের নিকটবর্তী দুর্গের চেয়ে কিছুটা অধিক বিস্তৃত এবং আরও মহৎ করে তুলেছে। যদিও, মনে হয় যে প্রতিরক্ষা উদ্দেশ্যে একটি সুরক্ষিত কাঠামোর চেয়ে কম্পাউন্ডটি প্রথম আর্দাশিরের রাজকীয় ভাবমুর্তি প্রদর্শনের জন্য নকশা করা হয়েছিল। এই কারণেই সম্ভবত কাঠামোটিকে "দুর্গ" না বলে একটি "প্রাসাদ" হিসাবে উল্লেখ করা যৌক্তিক, যদিও এর ঘেরে বিশাল দেয়াল রয়েছে (গালেহ দোখতারের চেয়ে দ্বিগুণ পুরু), এবং এটি একটি অন্তর্ভুক্ত কাঠামো। স্থাপত্য নকশা থেকে, মনে হয় প্রাসাদটি একটি সামাজিক জমায়েতের স্থান ছিল যেখানে অতিথিদের রাজকীয় সিংহাসনের সাথে পরিচয় করিয়ে দেওয়া হতো।
এই প্রাসাদের সম্পর্কে বিশেষ আকর্ষণীয় বিষয় হল, এর স্থাপত্য নকশা ঠিক পার্থিয়ান বা এমনকি সাসানীয় শ্রেণীর মধ্যে পড়ে না; বরং নকশাটি ফর্সের স্থপতিদের জন্য একটি অনন্য নকশা।
প্রাসাদটি একটি মনোরম পুকুরের পাশে নির্মিত হয়েছিল যা একটি প্রাকৃতিক ঝরনা দ্বারা বেষ্টিত ছিল, সম্ভবত এটি পারস্যের জল এবং বৃদ্ধির দেবী, অনাহিতার সাথে সম্পর্কিত। বসন্ত কালে একটি রাজকীয় বাগান প্রতিপালিত হয়েছে বলে মনে করা হয়, একইভাবে সাইরাস তার বাগান (বুস্তান) পাসারগাডে তৈরি করেছিলেন। পুকুরটি দুপাশে হেলানো ছিল, রাজদরবারের অতিথিরা সন্ধ্যা উপভোগ করার জন্য যা ছিল পাকা শানের মেঝে দিয়ে ঘেরা।
কাঠামোটি স্থানীয় শিলা এবং মর্টার দিয়ে তৈরি করা হয়েছিল এবং ভিতরের অংশে প্লাস্টারওয়ার্ক ছিল। এর অভ্যন্তরীণ নকশার শৈলী পার্সেপোলিসের তাছারা প্রাসাদের সাথে তুলনীয়।
আধুনিক যুগে
ফরাসি প্রত্নতত্ত্ববিদ, জেন ডিউলাফয় তার স্বামী মার্সেল-অগাস্ট ডিউলাফয়ের সাথে স্থানটি পরিদর্শন করেন এবং লা পার্সে, লা চ্যাল্ডি এট লা সুসিয়ান গ্রন্থে এটি বর্ণনা করেন।
১৯৩৪ সালের ফেব্রুয়ারিত, রবার্ট বায়রন সেখানে ছিলেন এবং দ্য রোড টু অক্সিয়ানা বইইয়ে এ-সম্পর্কে লিখেছেন। বায়রন প্রাসাদটিকে স্কুইঞ্চের আদিরূপ হিসাবে অন্তর্ভুক্ত করার জন্য বিবেচনা করেছিলেন। তার মতে, সেন্ট পিটারের ব্যাসিলিকা এবং তাজমহলের মতো ভবনগুলি স্কুইঞ্চ এবং পেন্ডেন্টিভ ধারণা ব্যতিত নির্মাণ সম্ভব হতো না।
১৯৯৭ সালে ইউনেস্কো বিশ্ব ঐতিহ্যবাহী স্থান হিসাবে ফিরোজাবাদ এবং এর আশেপাশের অর্দাশির প্রাসাদ এবং অন্যান্য স্থানগুলিকে অস্থায়ীভাবে তালিকাভুক্ত করে।
চোকতাও উইকিপিডিয়া
চোকতাও উইকিপিডিয়া হচ্ছে অনলাইন বিশ্বকোষ উইকিপিডিয়ার চোকতাও ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। চোকতাও উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
পাঁকা ইউনিয়ন, বাগাতিপাড়া
পাঁকা ইউনিয়ন বাংলাদেশের নাটোর জেলার বাগাতিপাড়া উপজেলার অন্তর্গত একটি ইউনিয়ন পরিষদ। এটি ৮২.৩৯ কিমি২ (৩১.৮১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,০০৭ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ২৩টি।
ফুলকি দাঁড়া
ফুলকি দাঁড়া(বৈজ্ঞানিক নাম: Athyma cama (Moore)) এরা নিমফ্যালিডি পরিবার এবং লিমেনিটিডিনি উপগোত্রের সদস্য।
উপপ্রজাতি
ভারতে প্রাপ্ত ফুলকি দাঁড়া এর উপপ্রজাতিসমূহ হল-
সফিউদ্দিন সরকার একাডেমি এন্ড কলেজ
সফিউদ্দিন সরকার একাডেমি এন্ড কলেজ (সংক্ষেপে এসএসএসি) একটি  দ্বি-শিফট বিশিষ্ট স্বনামধন্য শিক্ষাপ্রতিষ্ঠান যা গাজীপুর জেলার সদর উপজেলার টঙ্গীতে অবস্থিত।  প্রতিষ্ঠানের অধীনে বিদ্যালয়-স্তরে পাঁচ বছরের প্রাথমিক শিক্ষা, পাঁচ বছরের নিম্ন মাধ্যমিক শিক্ষা এবং দুই বছরের জন্য মাধ্যমিক শিক্ষার ব্যবস্থা রয়েছে। প্রতিষ্ঠানটির সকল প্রাতিষ্ঠানিক  কর্মকাণ্ডের ভাষা বাংলা।  ২০১৬ সাল নাগাদ প্রায় ৮,০০০ শিক্ষার্থী প্রতিষ্ঠানটিতে ভর্তি হয়েছে। প্রতিষ্ঠানটিতে জুনিয়র শিক্ষক থেকে সহকারী শিক্ষকসহ প্রায় ১৭০ জন শিক্ষা কর্মচারী কর্মরত আছেন।.
ইতিহাস
প্রাক্তন সংসদ সদস্য হাসান উদ্দিন সরকার দ্বারা প্রতিষ্ঠিত এই বিদ্যালয়টি ১৯৭৮ সালে "টঙ্গী পৌর কিন্ডারগার্টেন" হিসাবে চালু হয়েছিল। ১৯৮৪ সালে ঢাকা শিক্ষা বোর্ড শিক্ষার্থীদের জন্য দশম শ্রেণি পর্যন্ত চালু করে একটি মাধ্যমিক বিদ্যালয় হিসাবে অনুমোদন দেয়। বিদ্যালয় থেকে শিক্ষার্থীদের প্রথম ব্যাচ ১৯৮৬ সালে তাদের মাধ্যমিক স্কুল সার্টিফিকেট (এসএসসি) পরীক্ষায় অংশ নিয়েছিল। ১৯৯৪ সালে প্রতিষ্ঠানটির কলেজ বিভাগ চালু হয়।
অবস্থান
সফিউদ্দিন সরকার একডেমি এন্ড কলেজ গাজীপুর সদর উপজেলার টঙ্গীতে ঢাকা – ময়মনসিংহ মহাসড়কের পশ্চিম পাশে কলেজ গেইট বাসস্ট্যান্ডের পিছনে অবস্থিত। এর ঠিক পাশেই টঙ্গী সরকারি কলেজ অবস্থিত। টঙ্গীর সবচেয়ে পুরোনো উচ্চ বিদ্যালয় ও কলেজ টঙ্গী পাইলট স্কুল এন্ড গার্লস কলেজ এর অত্যন্ত নিকটে অবস্থিত।
প্রতিষ্ঠানটির তিনটি ৪তলা বিশিষ্ট ভবন ও একটি মাঠ রয়েছে। সর্বশেষ শহীদ আহসান উল্লাহ মাস্টার ভবন (আইসিটি ভবন) উদ্ধোধন করা হয় ২০১৯ সালে। প্রতিষ্ঠানটির মূল সীমানার ভিতর একটি মাঠ রয়েছে। এছাড়াও প্রতিষ্ঠানটির সম্মুখে একটি বিশাল মাঠ রয়েছে, যা টঙ্গী সরকারি কলেজের অংশ।
শিক্ষাক্রম
প্রতিষ্ঠানটি জাতীয় শিক্ষাক্রম ও পাঠ্যপুস্তক বোর্ড প্রদত্ত জাতীয় পাঠ্যক্রমটি ঢাকা শিক্ষা বোর্ডের অধীনে বিদ্যমান সকল শ্রেণি ও পরীক্ষার জন্য অনুসরণ করে।  বাংলা এবং ইংরেজি শিক্ষা সকল অনুষদের জন্য বাধ্যতামূলক। এই পাঠ্যক্রমটিতে নিম্ন মাধ্যমিক, মাধ্যমিক এবং উচ্চ মাধ্যমিক বিদ্যালয়ের প্রাতিষ্ঠানিক বিষয় অন্তর্ভুক্ত রয়েছে। সরকারি নিয়ম মেনে তথ্য ও যোগাযোগ প্রযুক্তির শিক্ষা মাধ্যমিক এবং উচ্চ মাধ্যমিক শ্রেণির শিক্ষার্থীদের জন্য সম্প্রতি বাধ্যতামূলক করা হয়েছে। শিক্ষার্থীরা মানবিক, ব্যাবসায় শিক্ষা ও বিজ্ঞান- এই তিনটি প্রধান শাখার মধ্যে একটি বেছে নিতে পারে।
পুরস্কার ও সম্মাননা
গত দশ বছর যাবত প্রতি বছরই সফিউদ্দিন সরকার একাডেমি এন্ড কলেজের গাজীপুর জেলায় প্রাথমিক শিক্ষা সমাপনী (পিইসি), নিম্ন মাধ্যমিক স্কুল সার্টিফিকেট (জেএসসি) এবং মাধ্যমিক স্কুল সার্টিফিকেট (এসএসসি) পরীক্ষায় শীর্ষ স্থান অর্জন করা প্রতিষ্ঠানটির জন্য একটি ঐতিহ্যগত বিষয় হয়ে দাঁড়িয়েছে।  ২০০৫-২০০৬, ২০০৬-২০০৭ শিক্ষাবর্ষে এটি ঢাকা শিক্ষা বোর্ডের অধীনে শীর্ষস্থানীয় দশটি শিক্ষাপ্রতিষ্ঠানের একটি হিসাবেও স্বীকৃতি লাভ করেছিল।  ২০১১ সালে প্রতিষ্ঠানটি ঢাকা শিক্ষা বোর্ডের অধীনস্থ প্রতিষ্ঠানগুলোর মধ্যে কর্মদক্ষতায় বিশতম স্থানে ছিল।
ভুটান সার্জেন্ট
ভুটান সার্জেন্ট (বৈজ্ঞানিক নাম: Athyma jina (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।
আকার
ভুটান সার্জেন্ট এর প্রসারিত অবস্থায় ডানার আকার ৬০-৭৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত হলুদ বাতাসি এর উপপ্রজাতি হল-
বিস্তার
ভারত (সিকিম থেকে অরুণাচল প্রদেশ,মনিপুর ও উত্তর-পূর্ব ভারত), নেপাল, ভুটান, মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : ডানার উপরিতল কালচে খয়েরি এবং উজ্জ্বল ও ফ্যাকাশে সাদা দাগ-ছোপ-রেখা যুক্ত। সামনের ডানায় সেল-এর লম্বা মুগুরের মতো দাগটি অবিচ্ছিন্ন। ডিসকাল অংশে বিভিন্ন আকৃতির ছোট-বড় একসারি ছোপ কোস্টের নিচ থেকে ডরসাম পর্যন্ত বক্রাকারে সজ্জিত। উক্ত ডিসকাল ছোপসারির সবার উপরের ছোপটি সবচেয়ে ছোট ও ২ নং শিরামধস্থ (inter-space) ছোপটি সর্ব-বৃহৎ। ৩ নং শিরমধ্যের ছোপটি এই প্রজাতিতে বর্তমান যা Unbroken Sergeant প্রজাতিতে অনুপস্থিত। ডানার শীর্ষভাগে (apex) পাশাপাশি দুটি ছোপ বিদ্যমান (উপরেরটি ছোট ও নিচেরটি বড়) এবং তার নিচ থেকে ১ নং শিরা পর্যন্ত বিস্তৃত অস্পষ্ট পোস্ট-ডিসকাল ছোপের একটি সারি দেখা যায়। অস্পষ্ট, ফ্যাকাশে সাদা সাব-টার্মিনাল রেখাটি সরলরৈখিক, শীর্ষভাগ থেকে ১ নং শিরা অবধি বিস্তৃত ও প্রতিটি কালো শিরায় খণ্ডিত। টার্মিনাল প্রান্তরেখা পর্যায়ক্রমে সাদা ও কালো।
পিছনের ডানা প্রায় গোলাকৃতি। ডানার গোড়া (base) থেকে কোস্টার নিচ পর্যন্ত বিস্তৃত সাব-বেসাল বড় ছোপের সরলরৈখিক সারিটি বন্ধনীর সৃষ্টি করেছে যার মধ্যে কোস্টাল শিরার ঠিক নিচের ছোপটি বন্ধনী থেকে সামান্য বিচ্ছিন্ন ও ডিম্বাকৃতি। পোস্ট-ডিসকাল ছোপের সারিটি কোস্টাল শিরার নিচ থেকে টরনাস পর্যন্ত বিস্তৃত। উক্ত পোস্ট-ডিসকাল ছোপগুলির মধ্যে কোস্টাল শিরার ঠিক নিচের ছোপটি ক্ষুদ্রতম ও অস্পষ্ট; তার পরের দুটি অর্ধ-চন্দ্রাকৃতি এবং তৎপরবর্তী ছোপগুলি দন্তাকৃতি (dentate)।সাব-টার্মিনাল রেখাটি সামনের ডানার অনুরূপ ,তবে বক্রাকার। টার্মিনাল প্রান্তরেখা কালোয়-সাদায় পর্যায়ক্রমে ঢেউ খেলানো।
ডানার নিম্নতল : ডানার নিম্নতল বাদামি-হলুদ এবং উভয় ডানা উপরিতলের অনুরূপ দাগ-ছোপ ও বন্ধনীযুক্ত, তবে  দাগ-ছোপ ও বন্ধনী গুলি উপরিতল অপেক্ষা আকারে বড়। পিছনের ডানায় কোস্টা ডানার গোড়া থেকে মধ্যভাগ অবধি সাদা ও বাকিটা বাদামি-হলুদ এবং ডরসাম সাদা।
শুঙ্গ কালো। মাথা, বক্ষদেশ (thorax) ও উদর উপরিতলে কালচে খয়েরি (উদরের প্রথমভাগ সাদা) এবং নিম্নতলে সাদা ও ঈষদ নীলচে রোঁয়াযুক্ত।
আচরণ
অতি দুর্লভ দর্শন ও দ্রুত উড়ান বিশিষ্ট এই প্রজাতি ফুল ও পাতায় বসে মধু ও রসপান করে। মাটির বা পাথরের ভিজে ছোপে এদের বসতে দেখা যায়। এরা ডানা খোলা ও বন্ধ অবস্থায় মাড-পাডলিং করে। পাতার উপরিতলে ডানা ছড়িয়ে বসে প্রায়শই এদের রোদ পোহাতে (busking) লক্ষ্য করা যায়। পাহাড়ি জঙ্গলের ৮০০ থেকে ১৮৫০মি উচ্চতা পর্যন্ত জঙ্গলের ভিতর নদী বা ঝর্ণার ধারে এদের দর্শন মেলে ফেব্রুয়ারি থেকে ডিসেম্বর অবধি।
ইচালকরনজি
ইচালকরনজি (Ichalkaranji) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ইচালকরনজি শহরের জনসংখ্যা হল ২৫৭,৫৭২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ইচালকরনজি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সূর্যদেবের বন্দি
'সূর্যদেবের বন্দি' (Le Temple du Soleil) বেলজীয় কার্টুনিস্ট হার্জের দুঃসাহসী টিন‌টিন সিরিজের চৌদ্দতম কমিক বই। এটি ধারাবাহিকভাবে প্রকাশিত হয় সদ্য প্রতিষ্ঠিত টিনটিন ক্রোড়পত্রে সেপ্টেম্বর ১৯৪৬ থেকে এপ্রিল ১৯৪৮ পর্যন্ত। এই গল্পটি মমির অভিশাপ কমিকসে শুরু হওয়া কাহিনীর বাকি অংশ। গল্পে তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক তাদের আরেক বন্ধু অপহৃত প্রফেসর ক্যালকুলাসের খোঁজে চষে বড়ায় আন্দিজ গ্রাম, পর্বতমালা ও রেইনফরেস্টে এবং শেষ পর্যন্ত পৌঁছে যায় এক গুপ্ত ইনকা সভ্যতায়।
ব্যবসাসফল এই কমিকসটি পরবর্তী বছরে কাস্টরম্যান বই হিসেবে প্রকাশ করে। হার্জ সিরিজটি চালিয়ে যান পরের কমিকস কালো সোনার দেশে লিখে। ততদিনে টিনটিন সিরিজ হয়ে উঠেছে ফ্র্যাঙ্কো-বেলজীয় কমিক্স ধারার এক অবিচ্ছেদ্য অংশ। দুই-অংশের এই ধারাগল্পটি রূপায়িত হয় ১৯৬৯ সালে বেলভিজিয়ন স্টুডিওসের চলচ্চিত্র টিনটিন অ্যান্ড দা টেম্পল অফ দা সান, প্রথম দীর্ঘ এনিমেটেড টিনটিন চলচ্চিত্র। এছাড়াও কমিকসটি অবলম্বনে ১৯৯০ দশকের টেলিভিশন সিরিজের দুটি এপিসোড, একটি ভিডিও গেম এবং একটি সঙ্গীত-মঞ্চ অনুষ্ঠান (২০০১) তৈরি করা হয়েছে।
কাহিনীসংক্ষেপ
তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক পেরুর কালাও বন্দরে নামে। সেখানে তারা পরিকল্পনা করতে থাকে পাচাকামাক জাহাজ আটকানোর, সেই জাহাজে আছে তাদের বন্ধু অপহৃত প্রফেসর ক্যালকুলাস ও অপহরণকারীরা। কিন্তু জাহাজে যাত্রীদের রোগের সংক্রমণ হয়েছে বলে তা কোয়ারেন্টিন করা হয়। গভীর রাতে টিনটিন লুকিয়ে জাহাজে উঠে জানতে পারে যে ইনকা রাজা রাসকার কাপাকের মমির হাতের বালা পরার অপরাধে ক্যালকুলাসকে বলি দেয়া হবে। এসময় চিকিটো, জেনারেল আলকাজারের সাবেক সহখারী এবং অপহরণকারীদের একজন টিনটিনকে দেখে ফেলে এবং তাড়া করে, টিনটিন প্রাণ বাঁচিয়ে পালিয়ে আসে।
২০০৬-০৮ বাংলাদেশী রাজনৈতিক সংকট
২০০৬-০৮ বাংলাদেশি রাজনৈতিক সংকটের শুরু হয়েছিল ২০০৬ সালের অক্টোবরের শেষের দিকে যখন বাংলাদেশ জাতীয়তাবাদী দল-এর সরকারের মেয়াদ শেষে তত্ত্বাবধায়ক সরকার ক্ষমতা গ্রহণ করে। তৎকালীন সংবিধান অনুসারে, কোন দল ক্ষমতা হস্তান্তরের ৯০ দিন পর জাতীয় নির্বাচন অনুষ্ঠিত হবে এবং মধ্যবর্তী ৯০ দিন তত্ত্বাবধায়ক সরকার ক্ষমতায় থেকে নির্বাচনী প্রক্রিয়া তদারকি করবে ও এর অধীনেই নির্বাচন অনুষ্ঠিত হবে। রাজনৈতিক সংকট শুরু হয় তৎকালীন রাষ্ট্রপতি ইয়াজউদ্দিন আহম্মেদকে তত্বাবধায়ক সরকারের প্রধান উপদেষ্টা হিসেবে নিয়োগের মাধ্যমে কারণ রাজনৈতিক দলগুলো অন্য পাঁচজন প্রার্থীর ব্যাপারে একমত হতে পারেনি। এই অন্তর্বর্তী সরকারের সূচনা হয় সহিংস বিক্ষোভের মধ্য দিয়ে। বাংলাদেশ আওয়ামী লীগ লগি বৈঠা আন্দোলন নামক বিক্ষোভ শুরু করে এবং প্রথম মাসেই ৪০ জন নিহত হয় ও শতশত আহত হয়। বাংলাদেশ জাতীয়তাবাদী দলেরও এই প্রক্রিয়া ও বিরোধীদের বিরুদ্ধে অভিযোগ ছিল।
তত্বাবধায়ক সরকার, ব্যাপক আলোচনার পর দেশের সব রাজনৈতিক দলগুলোকে এক টেবিলে আলোচনায় আনতে সমর্থ হয় এবং ৩ই জানুয়ারি ২০০৭ সালে জাতীয় নির্বাচনের তারিখ ঠিক করা হয়। আওয়ামী লীগ থেকে ঘোষণা করা হয়, তারা নিজে ও এর সাথে যুক্ত ছোটদলগুলো ২২শে জানুয়ারি ২০০৭ সালে অনুষ্ঠিত হতে যাওয়া সাধারণ নির্বাচন বর্জন করবে। তারা ভোটার তালিকা সঠিকভাবে প্রণয়ন করা হয়নি বলে অভিযোগ উত্থাপন করে। পরবর্তীতে এটাকে কেন্দ্র করে দেশে আরো সহিংস পরিস্থিতির সৃষ্টি হয়।
আওয়ামী লীগ ও বিএনপির মধ্যকার তিক্ত রাজনৈতিক দ্বন্দ্ব দুই দশক ধরে জাতিকে প্রভাবিত করছে যদিও তাদের রাজনৈতিক অবস্থান খুব একটা অভিন্ন নয়। দুটি দলই নারী কর্তৃক পরিচালিত এবং তারা দুজনই নিহত নেতার প্রতিনিধিত্ব করেন। আওয়ামী লীগের প্রধান হলেন শেখ হাসিনা যিনি শেখ মুজিবুর রহমানের কন্যা; ১৯৮১ সাল থেকে আওয়ামী লীগের প্রধান হিসেবে দায়িত্ব পালন করছেন। শেখ মুজিবুর রহমান বাংলাদেশের জাতির জনক ও তিনি ১৯৭৫ সালে পরিবারের অন্যান্য সদস্যদের সাথে তাকে হত্যা করা হয়। খালেদা জিয়া, বিএনপির প্রধান; তিনি বিএনপির প্রতিষ্ঠাতা জিয়াউর রহমানের স্ত্রী। জিয়াউর রহমান ১৯৭৮ সালে বিএনপি প্রতিষ্ঠা করেন; ১৯৮১ সালে তাকে হত্যা করা হয়।
২০০৭ সালের ১১ই জানুয়ারি রাষ্ট্রপতি ইয়াজউদ্দিনকে সমর্থন করে সেনাবাহিনী তত্ত্বাবধায়ক সরকার ব্যবস্থায় হস্তক্ষেপ করে, এর পূর্বেই দেশে জরুরি অবস্থা জারি ছিল। ইয়াজউদ্দিন আহমেদ তার প্রায় সকল উপদেষ্টার পদত্যাগপত্র গ্রহণ করেন এবং তিনি নিজেও প্রধান উপদেষ্টার পদ থেকে পদত্যাগ করেন। ১২ই জানুয়ারি ফখরুদ্দীন আহমদ তার স্থলাভিষিক্ত হন, যিনি বিশ্ব ব্যাংকের একজন কর্মকর্তা হিসেবে দায়িত্ব পালন করছিলেন। নতুন গঠিত সরকার দেশে স্থিতিশীলতা ফিরিয়ে আনতে সকল প্রকার রাজনৈতিক কার্যক্রমের উপর নিষেধাজ্ঞা আরোপ করে। পরবর্তীতে সরকার দুর্নীতি মামলাগুলোর উপর কাজ শুরু করে; রাজনৈতিক নেতৃবৃন্দ, সরকারি কর্মকর্তা, ব্যবসায়ীসহ ১৬০ জনের বিরুদ্ধে ১৯৯০-এর দশকে করা কার্যক্রমের উপর চার্জশিট দাখিল করে ও তদন্ত শুরু করে। ইতিপূর্বে বাংলাদেশের উভয় রাজনৈতিক দলের বিপক্ষে বিভিন্ন সময় দুর্নীতির অভিযোগ রয়েছে। উপরন্তু কিছু পর্যবেক্ষক মনে করেন, তত্ত্বাবধায়ক সরকার দেশের স্থিতিশীলতা ও রাজনৈতিক মেরুকরণ কমাতে রাজনৈতিক নেতৃবৃন্দকে স্বেচ্ছা নির্বাসনে পাঠাতে বাধ্য করার চেষ্টা করেছিলেন। তত্বাবধায়ক সরকার, ২০০৬-এর ২৮ শে অক্টোবর শেখ হাসিনার ডাকা লগি বইঠা আন্দোলন নামক বিক্ষোভের সময় ৪জন ব্যক্তিকে হত্যার দায়ে শেখ হাসিনাকে অভিযুক্ত করে। সর্বোচ্চ আদালত রায় প্রদান করেন, জরুরি অবস্থার অধীনে খালেদা জিয়া জরুরি অবস্থা জারির পূর্বের কোন ঘটনায় অভিযুক্ত হবেন না কিন্তু ২০০৭ সালের সেপ্টেম্বরে করা একটি আপিলে সর্বোচ্চ আদালত মামলা পরিচালনার রায় প্রদান করেন। ২০০৮ এর শেষ দিকে তত্ত্বাবধায়ক সরকার সাধারণ নির্বাচনের ব্যবস্থা করে এবং ডিসেম্বরে নির্বাচন অনুষ্ঠিত হয়। নির্বাচনে আওয়ামী লীগ ও মহাজোট দুই তৃতীয়াংশ ভোটে জয় লাভ করে ও ২০০৯-এ সরকার গঠন করে।
২০০৮ সালের জাতীয় নির্বাচনে প্রদেয় ভোট যে কোনো স্থানীয় ও জাতীয় নির্বাচনের চেয়ে রহস্যজনকভাবে বেশি ছিল। পক্ষান্তরে ২০০৯ সালের উপজেলা নির্বাচন, যা জাতীয় নির্বাচনের পরপরই অনুষ্ঠিত হয়, সে নির্বাচনে ভোট প্রদানের হার অনেক কম ছিল। ফলে এই সংখ্যাতাত্ত্বিক হিসাব দেশের মানুষের ভোটাধিকার প্রয়োগ আচরণের সঙ্গে গরমিলের ছিল।
পটভূমি
বাংলাদেশের স্বতন্ত্র ব্যবস্থা অনুসারে, তত্ত্বাবধায়ক সরকারকে নির্বাচন প্রক্রিয়া তত্ত্বাবধান করার এবং অন্তর্বর্তী সময়ে পরিচালনা করার দায়িত্ব দিয়ে জাতীয় সংসদ নির্বাচনের সময়, সংসদ ভেঙে দেওয়ার নব্বই দিনের মধ্যে নির্বাচন অনুষ্ঠিত করতে হয়। প্রথম অনানুষ্ঠানিক উপায়ে প্রতিষ্ঠিত পন্থাটি সিটিজি বিধান মোতাবেক ১৯৯৬ সালে সংবিধানে সংশোধনীর মাধ্যমে অন্তর্ভুক্ত করা হয়। এতে বলা হয় যে প্রধান উপদেষ্টা পদটি (প্রধানমন্ত্রীর মর্যাদা সম্পন্ন) সুপ্রিম কোর্টের সর্বশেষ অবসরপ্রাপ্ত প্রধান বিচারপতির নিয়োগের মাধ্যমে পূরণ করা হয়। তিনি সরকার পরিচালনায় সহায়তার জন্য সর্বোচ্চ দশজন উপদেষ্টা (মন্ত্রীর মর্যাদা সম্পন্ন) নিয়োগ করতে পারেন। তত্ত্বাবধায়ক সরকার দেশব্যাপী সংসদ নির্বাচন পরিচালনা সহ ৯০ দিনের অন্তর্বর্তীকালীন সময়ে রাষ্ট্রের সমস্ত বিষয় পরিচালনা করবে। এই অন্তর্বর্তী সময়ে, প্রতিরক্ষা মন্ত্রণালয়ের দায়িত্ব বাংলাদেশের রাষ্ট্রপতির কাছে হস্তান্তর করা হবে, যিনি সর্বোচ্চ পর্যায়ের ভূমিকা গ্রহণ করবেন।
মদাপুর ইউনিয়ন
মদাপুর ইউনিয়ন বাংলাদেশের ঢাকা বিভাগের রাজবাড়ী জেলার কালুখালী উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২০টি মৌজার সংখ্যা: ২১টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩০,২৮৮ জন।
শিক্ষা
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৯%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ মিজানুর রহমান মজনু প্রাক্তন চেয়ারম্যানগণের তালিকা:
তথ্যসূত্র
২. https://www.banglanews24.com/national/news/bd/895883.details থেকে আর্কাইভ করা। সংগ্রহের তারিখ ২৯ নভেম্বর, ২০২১।
বহিঃসংযোগ
ওয়েবসাইট
হামিদা ওমারোভা
হামিদা মাম্মাদ ক্বিজি ওমারোভা (Həmidə Ömərova, বাকুতে ১৯৫৭ সালের ২৫ এপ্রিল তারিখে জন্মগ্রহণ করেন) হলেন একজন আজারবাইজানি অভিনেত্রী।
প্রাথমিক জীবন
হামিদা ওমারোভা এক শিক্ষক পরিবারে জন্মগ্রহণ করেন (তার বাবা মা দুজনই শিক্ষক ছিলেন)। তার বাবা মা এর নাম যথাক্রমে মাম্মাদ এবং নাসিবা ওমারভ। তার বাবা মা বিশ্ববিদ্যালয়ে প্রথম পরিচিত হয় যেখানে তারা দুজনই বিদেশি ভাষা নিয়ে পড়াশুনা করত। তাদের চার সন্তান ছিল যাদের তিনজনই শৈশবেই মারা যায়। হামিদা যখন জন্মগ্রহণ করেন তখন তার বাবা মা ক্বাযাখ এ অবস্থিত সুফি হামিদ মঠ দর্শন করেন এবং যখন নিশ্চিত হলেন তাদের নতুন সন্তান বেঁচে থাকবে, তারা তার নাম সেই পবিত্র স্থানের নামেই রাখলেন। ১৯৬০ সালে তার বা মা এর বিচ্ছেদ হয় এবং তার বাবা তার গ্রাম গাযাখ এ স্থায়ী ভাবে চলে আসেন, হামিদা ওমারভা তার মা এবং নানী দ্বারা পালিত হন। উচ্চ বিদ্যালয়ে পড়ালেখা শেষ করে তিনি বাকু স্টেট বিশ্ববিদ্যালয়ে ভাষাবিজ্ঞান পড়ার জন্য ভর্তি হন। ১৯৭৫ সালে তার প্রথম বর্ষ শেষের পর, তিনি ৩০০ ব্যক্তির একাডেমিক প্রতিযোগীতায় যোগদান করেন এবং তিনি সেই ১৫ জন প্রতিযোগীদের একজন ছিলেন যারা মস্কোতে অবস্থিত গেরাসিমভ ইন্সটিটিউট অব সিনেমাটোগ্রাফি তে ভর্তি হন।
কর্মজীবন
ওমারভা ১৯৭৭ সালেদ্য ডেন্টিস্ট (The Dentist) নামে ছোট চলচ্চিত্রের মাধ্যমে অভিনয় জগতে প্রবেশ করেন। তখন থেকে, তিনি ৩০ টিরও বেশি চলচ্চিত্রে অভিনয় করেছেন। তিনি পরবর্তীতে সেই দশকে আজারবাইজানের সবচেয়ে সফল অভিনেত্রীতে পরিণত হন এবং একযোগে চারটি সিনেমার শুটিং করেন। রাশিয়াতে, তিনি ইউলি গুসম্যান এর চলচ্চিত্র গোর্খমা,  Gorkhma, saninlayam / Не бойся, я с тобой ("ভয় পেয়ো না, আমি আছি তোমার সাথে", ১৯৮১), যা আজারবাইজানের গাখ এ মঞ্চায়িত হয়েছিল,) এ  অভিনয় করার জন্য বেশি পরিচিত। তার অভিনয় পরিবেশনা অনেক পুরস্কারে পুরস্কৃত হয়, অন্যতম পুরস্কার হলো আজারবাইজানের জনগণের শিল্পী। ১৯৯১, সালে সোভিয়েত ইউনিয়নের ভাঙনের পরে, আজারবাইজানের সিনেমা ইন্ডাস্ট্রি গুরুতর পতনের সম্মূখীন হয়। এ কারণে ওমরোভার কর্মজীবন ক্ষয়ে যেতে শুরু করে এবং তিনি মানসিক অগ্নিপরীক্ষার সম্মূখীন হন। কিছুকাল হতাশার মধ্য দিয়ে যাওয়ার পর, ১৯৯২ সালে তিনি বিবাহ বন্ধনে আবদ্ধ হন এবং এক পুত্র সন্তানের জন্ম দেন। একই সময়, তিনি শেষ রাত্রিরের অনুষ্ঠান রেত্রো হোস্ট করেন, যা ছিল আজারবাইজানি এবং বিদেশি চিরায়ত সিনেমাগুলোর একটি পর্যালোচনা ভিত্তিক অনুষ্ঠান। ২০০৬ সালে, ওমারোভা আজারবাইজানে ইউনিয়ন অব সিনেমাটোগ্রাফারস এর সভাপতিতে নির্বাচিত হন।
রোশন খুরশিদ ভারুচা
রোশন খুরশিদ ভারুচা হচ্ছেন একজন পাকিস্তানি রাজনীতিবিদ যিনি তত্ত্বাবধায়ক সরকারের মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে দায়িত্ব পালন করেছেন।
শিক্ষা
তিনি বালুচিস্তান বিশ্ববিদ্যালয় থেকে ইংরেজিতে মাস্টার্স ডিগ্রি অর্জন করেন এবং ১৯৯৩ সালে পিআইএমএস করাচি থেকে অ-আর্থিক কার্য নির্বাহকদের অর্থায়ন ও হিসাবের উপর ডিগ্রি অর্জন করেন।
রাজনৈতিক কর্মজীবন
তিনি ২০০০ থেকে ২০০২ সালের মধ্যে বেলুচিস্তানের প্রাদেশিক মন্ত্রী হিসেবে কাজ করেছেন।
১২ মার্চ ২০০৩ থেকে ১১ মার্চ ২০০৬ পর্যন্ত তিনি পাকিস্তানের সিনেট সদস্য হিসাবে দায়িত্ব পালন করেন।
২০০৭-এ, তত্বাবধায়ক সরকারের সময় তিনি বেলুচিস্তান প্রাদেশিক সরকারের for সমাজ কল্যাণ, অনানুষ্ঠানিক শিক্ষা, মানবাধিকার, যুব, তথ্য, জনসংখ্যা, তথ্য প্রযুক্তি, জনশক্তি প্রশিক্ষণ, ক্রীড়া, সংরক্ষণ এবং সংস্কৃতি মন্ত্রী হন।
২০১৮-এ, তিনি তত্ত্বাবধায়ক সরকারের প্রধানমন্ত্রী নাসিরুল মুলক-এর গঠিত মন্ত্রীসভায় মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে নিযুক্ত হন। ফেডারেল মন্ত্রণালয়ের মন্ত্রী হওয়া একমাত্র পারসি নারী তিনি।
ব্যক্তিগত জীবন
তিনি কোয়েটা থেকে এসেছেন এবং পাকিস্তান পারসি সম্প্রদায় এর একজন সদস্য। তিনি ৩ সন্তানের জননী।
সৌদে আজম আহলে সুন্নাত
সৌদে আজম আহলে সুন্নাত পাকিস্তানে প্রতিষ্ঠিত প্রথম দেওবন্দি সংগঠন। ১৯৮০-এর দশকের শেষ দিকে পাকিস্তানের খাইবার পাখতুনখোয়ার আলেমরা এই সংগঠনটি প্রতিষ্ঠা করেছিল। এর লক্ষ্য ও উদ্দেশ্য ছিল পাকিস্তানের দেওবন্দি আলেমদের মধ্যে যোগাযোগের বিকাশের জন্য একটি ফোরাম প্রদান করা এবং দেওবন্দি মতাদর্শ রক্ষা ও শক্তিশালী করা। এটিই প্রথম সংগঠন যারা শিয়াদের জনসমক্ষে কাফের ঘোষণা করেছিল। এটি পাকিস্তানের অনেক সাম্প্রদায়িক সংঘর্ষে জড়িত ছিল। সংগঠনটির দাবি অনুযায়ী এটি একটি অরাজনৈতিক সংগঠন। তবে জমিয়ত উলামায়ে ইসলামের সাথে সংগঠনটির ঘনিষ্ঠ সম্পর্ক রয়েছে এবং এটি করাচিতে জমিয়তের প্রভাব বৃদ্ধির জন্য কাজ করে। সিপাহে সাহাবা পাকিস্তানের প্রতিষ্ঠাতা হক নওয়াজ ঝংভি সংগঠনটির সদস্য ছিল।
শ্রীলঙ্কার সংবাদপত্রের তালিকা
শ্রীলঙ্কার সংবাদপত্রের তালিকায় বর্তমানে শ্রীলঙ্কায় প্রতিটি দৈনিক ও অ-দৈনিক সংবাদ প্রকাশের তালিকা রয়েছে। তালিকায় দৈনিক বা অ-দৈনিক বিতরণ করা হয় এবং কে এটি প্রকাশ করে তা সম্পর্কিত তথ্য অন্তর্ভুক্ত রয়েছে। অনলাইনে প্রকাশিত সেই সংবাদপত্রগুলির ওয়েবসাইট দেওয়া আছে।
ডিজনি জুনিয়র (দক্ষিণ-পূর্ব এশিয়া)
ডিজনি জুনিয়র (পূর্বে প্লেহাউজ ডিজনি) ফক্স নেটওয়ার্কস গ্রুপ এশিয়া প্যাসিফিক এবং দ্য ওয়াল্ট ডিজনি কোম্পানি (দক্ষিণ-পূর্ব এশিয়া) প্রাইভেট লিমিটেড দ্বারা মালিকানাধীন এবং পরিচালিত একটি দক্ষিণ-পূর্ব এশীয় পে প্রাক-প্রাথমিক টেলিভিশন চ্যানেল ছিল।
মূলত ২ থেকে ৭ বছরের শিশুদের লক্ষ্য করা, এটির অনুষ্ঠানমালায় রয়েছে মূল প্রথম প্রচারিত টেলিভিশন ধারাবাহিক, থিয়েটারে মুক্তিপ্রাপ্ত এবং ডিভিডির জন্য তৈরি চলচ্চিত্র, এবং বেশিরভাগ পিবিএস কিডস থেকে নির্বাচিত অন্যান্য অনুষ্ঠান।
ডিজনি চ্যানেলে প্রচারিত একটি সকাল বেলার আনুষ্ঠানিক ব্লকের জন্য ডিজনি জুনিয়র এটির নামও ধার দিয়েছে, যা ডিজনি জুনিয়র অন ডিজনি চ্যানেল নামে ব্র্যান্ড করা ছিল, ২০১৮ সালের ৩১ জুলাইতে এর বন্ধের পর্যন্ত।
ইতিহাস
২০০৪ সালের ২ এপ্রিলে হংকংয়ে ডিজনি জুনিয়র এশিয়ার প্রথম সম্প্রচার হয় প্লেহাউজ ডিজনি হিসেবে।
পরে ২০০৪ সালের ২৪ মেতে ডিজনি চ্যানেলে সকাল বেলার ব্লকের উদ্বোধন হয়। ২০০৪ থেকে ২০০৫ সাল পর্যন্ত প্লেহাউজ ডিজনি দক্ষিণ-পূর্ব এশিয়ার অনেকগুলো দেশে উদ্বোধন হয়।
২০১১ সালের ৩০ জুনে লরা ওয়েন্ডট ঘোষণা দেন যে ২০১১ সালের ১১ জুলাইতে দক্ষিণ-পূর্ব এশিয়া এবং হংকংয়ে প্লেহাউজ ডিজনি ডিজনি জুনিয়রে রূপান্তর হবে। লরা বলেছিলেন যে ডিজনি জুনিয়র ডিজনি ব্র্যান্ডের বৈশিষ্ট্য, গল্প এবং চরিত্রের বৈশিষ্ট্যগুলি দেখাবে। উনারা ক্লাসিক ডিজনি চরিত্রগুলিকে, প্রিয়, প্রজন্মের মাধ্যমে গ্রহণ করবে এবং শৈশবকালীন শিক্ষাকে উৎসাহিত করে এমন উপাদানগুলির সাথে টিভিতে তাদের জীবন্ত করে তুলবে৷
ডিজনি চ্যানেল এবং ডিজনি এক্সডির ভারতীয় ফিডে কড়া স্থানীয়করণের কারণে ২০১৩ সালে সেগুলোকে বাংলাদেশে সম্প্রচার করা নিষিদ্ধ করে দেওয়া হয়। পরে ২০১৬ সালে সেই দেশের কিছু কেবল প্রোভাইডারে ডিজনি চ্যানেলগুলোর এশীয় ফিডসমূহ, অন্তর্ভূক্তে ডিজনি জুনিয়র এশিয়া, উপলব্ধি করা হয়।
২০১৬ সালের ১ মার্চে একটি হাই-ডেফিনিশন ফিড উদ্বোধন করার সাথে সাথে ডিজনি জুনিয়র উয়াইডস্ক্রিন বিন্যাসে সম্প্রচার করা শুরু করে।
২০১৮ সালের ৩১ জুলাইতে কোনো কারণ ছাড়াই ডিজনি জুনিয়র অন ডিজনি চ্যানেল ব্লকটি বন্ধ করে দেওয়া হয়।
বন্ধ
সিঙ্গাপুরের দুটি সার্ভিস প্রোভাইডার, সিংটেল এবং স্টারহাবের সাথে চুক্তি নতুন না করতে পারার জন্য ২০২০ সালের ১ জুনে উভয় প্রোভাইডারে ডিজনি জুনিয়র, ডিজনি চ্যানেল, এবং ডিজনি এক্সডি সম্প্রচার বন্ধ করে। ২০২১ সালের ২৩ ফেব্রুয়ারিতে সেই তিনটি চ্যানেলগুলোর অনুষ্ঠানসমূহ ডিজনি+ এ স্থানান্তর করা হয়।
২০২০ সালের ৫ আগস্টে মালয়েশিয়ার অ্যাস্ট্রোতে ডিজনি চ্যানেলের সাথে ডিজনি জুনিয়র এইচডিতে সম্প্রচার শুরু করে। ২০২১ সালের ১ জানুয়ারিতে অ্যাস্ট্রো এবং অ্যাস্ট্রো মালিকানাধীন টিভি প্রোভাইডারে (যেমন এনজয় এবং ক্রিস্টাল-অ্যাস্ট্রো) ডিজনি চ্যানেলগুলো সম্প্রচার বন্ধ করে অ্যাস্ট্রোর রিফ্রেশড কিডস প্যাকের উদ্বোধনের কারণে, যা ২০২০ সালের ১৪ ডিসেম্বরে এর ঘোষণা করা হয়। ২০২১ সালের ১ জুনে মালয়েশিয়ায় চ্যানেলের অনুষ্ঠানসমূহ ডিজনি+ হটস্টারে স্থানান্তর করা হয়।
২০২১ সালের ১ অক্টোবরে ডিজনি চ্যানেল এশিয়া এবং দক্ষিণ-পূর্ব এশিয়ার ফক্স চ্যানেলগুলোর সাথে ডিজনি জুনিয়র এশিয়া এবং ডিজনি জুনিয়র হংকং সম্প্রচার বন্ধ করে, ঠিক মধ্যরাত ১টায় (ইউটিসি+০৮:০০)/১২টায় (ইউটিসি+০৭:০০), মিরা, রয়েল ডিটেক্টিভ দিয়ে শেষ করে।
দেশ অনুযায়ী ডিজনি জুনিয়রের বেশিরভাগ অনুষ্ঠান পরিবর্তে ডিজনি+ হটস্টার এবং ডিজনি+ এ দেখানো যাবে। তবুও তাইওয়ানে ডিজনি চ্যানেলের ডিজনি জুনিয়র ব্লক, ন্যাট জাও চ্যানেলগুলি সহ, সেই তারিখের পরেও সম্প্রচার অব্যহত রাখে। তারপরে, ডিজনি চ্যানেলের সাথে, ব্লকটি বন্ধ হয় ২০২১ সালের ৩১ ডিসেম্বরে।
ডিজনি জুনিয়র ম্যাগাজিন ফিলিপাইন
ডিজনি জুনিয়র ম্যাগাজিন ফিলিপাইন (ডিজনি জুনিয়র ম্যাগাজিন নামে পরিচিত এবং পূর্বে প্লেহাউজ ডিজনি ম্যাগাজিন ফিলিপাইন) দ্য ওয়াল্ট ডিজনি কোম্পানি দক্ষিণ-পূর্ব এশিয়ার সঙ্গে সহযোগিতার মধ্যে সামিট মিডিয়া দ্বারা ফিলিপাইনে প্রকাশিত একটি শিক্ষামূলক ম্যাগাজিন।
টেফলন
টেফলন মূলত একধরনের প্লাস্টিক। এর রাসায়নিক নাম পলিটেট্রাফ্লুরোইথিলিন। এটি মুলত একধরনের পলিমার যা ফ্লুরোইথেনকে পলিমারাইজেশনের মাধ্যমে পাওয়া যায়।ক্লোরোডাইফ্লোরো মিথেন ও হাইড্রোক্লোরিক গ্যাসের মিশ্রণকে প্রায় ৯০০ ডিগ্রী সেলসিয়াস তাপমাত্রায় উত্তপ্ত করলে টেট্রাফ্লোরো ইথিলিন উৎপন্ন হয়। টেট্রাফ্লোরো ইথিলিন কে যুত পলিমারকরণ প্রক্রিয়ায় ফেনটন বিকারক অর্থাৎ ফেরাস সালফেট ও হাইড্রোজেন পারঅক্সাইড এর দ্রবণের উপস্থিতিতে উত্তপ্ত করলে টেফলন বা পলিটেট্রাফ্লোরো ইথিলিন (PTFE) প্রস্তুত হয়। টেফলন খুবই নিষ্ক্রিয়, অদাহ্য, এসিড, ক্ষার ও জারক পদার্থের সাথে ক্রিয়াহীন, বিদ্যুৎ ও তাপ অপরিবাহী এবং অত্যন্ত শক্ত। এটি নন-স্টিকি প্লাস্টিক। রান্নার প্যানে টেফলন এর আঠালো ভাবহীন (নন-স্টিকিং) আবরণী দেয়া হয়। এছাড়া বৈদ্যুতিক যন্ত্রপাতিতে অন্তরক হিসেবে, জাহাজের রজ্জু, বৈদ্যুতিক ভালভ প্রভৃতি তৈরিতে এর ব্যবহার আছে।
সিদ্ধার্থ আনন্দ
সিদ্ধার্থ আনন্দ (জন্ম ৩১ জুলাই ১৯৭৮) ভারতীয় হিন্দি ভাষার (বলিউড) চলচ্চিত্রের একজন প্রযোজক, লেখক এবং পরিচালক। তিনি অ্যাকশন থ্রিলার চলচ্চিত্র ব্যাং ব্যাং! (২০১৪), ওয়ার (২০১৯) এবং পাঠান (২০২৩) পরিচালনার জন্য সর্বাধিক পরিচিত।
অ্যাকশন থ্রিলার চলচ্চিত্র ছাড়াও, তিনি হাম তুম (২০০৪), সালাম নমস্তে (২০০৫), বাচনা এ হাসিনো (২০০৮) এবং অঞ্জনা আঞ্জানি (২০১০) নামে কয়েকটি রোমান্টিক কমেডি চলচ্চিত্র পরিচালনা ও চিত্রনাট্য করেছেন।
যশোর জংশন রেলওয়ে স্টেশন
যশোর জংশন রেলওয়ে স্টেশন বাংলাদেশের খুলনা বিভাগের যশোর জেলার একটি আন্তর্জাতিক ও আন্তঃনগর রেলওয়ে স্টেশন। এটি বাংলাদেশ রেলওয়ে পশ্চিমাঞ্চল ও খুলনা বিভাগের একটি জাংশন। ১৮৮৩ সালে ব্রিটিশ ইস্টার্ন বেঙ্গল রেলওয়ে এটি নির্মাণ করে। বাংলাদেশ সরকার ২০০৩ সালে স্টেশনটি পুনরায় নির্মাণ করে।
অবস্থান
যশোর জংশন রেলওয়ে স্টেশন যশোর জেলা শহরের প্রাণকেন্দ্রে অবস্থিত।
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং ১৮৮৪ সালে কলকাতা থেকে খুলনার সাথে  যশোর হয়ে  রেলপথ নির্মাণ করে। এসময় যশোর রেলওয়ে স্টেশন তৈরি করা হয়।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকে যশোর জংশন স্টেশনে পরিণত হয়।
পরিষেবা
যশোর জংশন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
কুসুম্বী ইউনিয়ন
কুসুম্বী ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে  ১নং কুসুম্বী  ইউনিয়ন ডাকা হয়।
কঞ্চিবাড়ী ইউনিয়ন
কঞ্চিবাড়ী ইউনিয়ন বাংলাদেশের গাইবান্ধা জেলার সুন্দরগঞ্জ উপজেলার একটি ইউনিয়ন। এর আয়তন : ২১(বর্গকি: মি:)
কুসুম্বী ইউনিয়ন
অবস্থান ও আয়তন
১নং কুসুম্বী ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ১৫ বর্গকিমি।
কঞ্চিবাড়ী ইউনিয়ন
ইউনিয়নের গ্রাম সমূহের নামঃ কঞ্চিবাড়ী, বজরা কঞ্চিবাড়ী, সতীরজান, কালির খামার, ছয়ঘড়িয়া, দুলাল
কুসুম্বী ইউনিয়ন
প্রশাসন
০১জন চেয়ারম্যান, ০১জন সচিব এবং  ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে কুসুম্বী ইউনিয়ন প্রশাসন গঠিত। এছাড়াও ইউনিয়নের নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
জনসংখ্যা উপাত্ত
কুসুম্বী ইউনিয়নের স্থায়ী অধিবাসীর সংখ্যা ৩৯,৮৫০ জন। মোট জনসংখ্যার ১৯,২৫২ জন পুরুষ এবং ২০,৫৪৮ জন মহিলা। এই ইউনিয়নে পরিবার রয়েছে মোট ৫,৬৬৩ টি, তন্মধ্যে ৫৯৫ টি পরিবার ভূমিহীন।
ধর্ম
এছাড়াও ৪,১১১ টি মুসলিম পরিবার, ৪৭২ টি হিন্দু পরিবার এবং ২৮০ টি অন্যান্য ধর্মাবলম্বী পরিবার বসবাস করে।
শিক্ষা
কুসুম্বী ইউনিয়নে শিক্ষার হার শতকরা  ৭৫ ভাগ।  এখানে  ১টি কলেজ,  ৪টি উচ্চ বিদ্যালয়,  ১১টি সরকারী  প্রাথমিক বিদ্যালয়,২টি স্বতন্ত্র ইবতেদায়ি মাদরাসাসহ  ৩টি মাদ্রাসা রয়েছে।
অর্থনীতি
এই ইউনিয়নে ২টি সাপ্তাহিক হাট সহ ১টি স্থানীয় বাজার বিদ্যমান।
ঐতিহ্যবাহী ও দর্শনীয় স্থানসমূহ
তৎকালীন সময়ে, এদেশে হিন্দু রাজা-বাদশারা শাসন এবং রাজত্ব করতো। তারা বাংলাদেশের বিভিন্ন জেলায় তাদের রাজবাড়ী এবং মঠ স্থাপন করেন। তার মধ্যে বগুড়া জেলার শেরপুর উপজেলার ১নং কুসুম্বী ইউনিয়ন এর ৬নং ওয়ার্ডের জামুর গ্রামে একটি মঠ অবস্থিত । এখানে একটি রাজবাড়ী ছিল, বর্তমানে সেই রাজবাড়ীর সামান্য ভিটা বিদ্যমান আছে। ইউনিয়ন এর দর্শনীয় স্থান হিসেবে এই মঠই উল্লেখযোগ্য।
যোগাযোগ ব্যবস্থা
শেরপুর উপজেলা পরিষদ হতে দিকে ৮ কি: মি: দূরে অবস্থিত কুসুম্বী ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্যাক্সি, অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।
বিবিধ
কুসুম্বী  ইউনিয়নে ১২ টি ঈদগাহ মাঠ, ৫৬ টি মসজিদ, ১ টি মন্দির রয়েছে।  এছাড়াও  ২টি কবরস্থান এবং  ৯টি খোয়াড় রয়েছে।  ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধনের  রেজিস্ট্রি করা হয়।
আলাউদ্দিন খিলজি
আলাউদ্দিন-খিলজি (শাসন কালঃ১২৯৬-১৩১৬) ছিলেন খিলজি বংশের দ্বিতীয় এবং সবচেয়ে শক্তিশালী শাসক। যিনি দিল্লিতে বসে ভারতীয় উপমহাদেশে খিলজি শাসন পরিচালনা করেছেন। তিনি চেয়েছিলেন ভারতীয় ইতিহাসেও একজন আলেকজেন্ডারের মতো শক্তিশালী কারো কথা উল্লেখ করা থাকুক। তাই তিনি নিজেকে ২য় আলেকজেন্ডার (সিকান্দার-এ-সানি) হিসেবে পরিচিত করার চেষ্টা চালিয়ে যান। তিনি নিজের নামে মুদ্রা প্রচলন করেন এবং জুম্মাহর খুতবার আগের বয়ানে নিজের কৃতিত্ব বর্ণনার আদেশ দেন।
আলাউদ্দিন খিলজি ছিলেন খিলজি বংশের প্রতিষ্ঠাতা জালালুদ্দিন খিলজির ভাতিজা এবং জামাতা। বীরভূমদেরকে পরাজিত করে জালালুদ্দিন খিলজি যখন দিল্লি দখল করে নেন, তখন আলাউদ্দিন খিলজিকে আমির-ই-তুজুখ বা উদ্‌যাপন মন্ত্রী পদ দেওয়া হয়। ১২৯১ সালে জালালুদ্দিন খিলজি তার ভাতিজা আলাউদ্দিন খিলজির হাতে কারা (কানপুরের নিকটবর্তী এক এলাকা) নামক অঞ্চলের শাসনভার তুলে দেন। ১২৯৬ সালে আলাউদ্দিন খিলজি বসিলা অবরোধ করে জালালুদ্দিন খিলজির কাছে থেকে আবাধ (উত্তর-প্রদেশ) দখল করেন। ১২৯৬ সালে দেভাগিরি অবরোধ করেন এবং জালালুদ্দিনের বিপুল পরিমাণের সম্পদ দখল করে নেন। জালালুদ্দিনের মৃত্যুর পর তিনি দিল্লিতে নিজের শাসন প্রতিষ্ঠা করেন এবং পরবর্তীতে জালালুদ্দিনের ছেলের কাছ থেকে মুলতান দখল করে নেন।
অল্প কিছুদিনের মধ্যেই আলাউদ্দিন খিলজি দক্ষভাবে বেশ কিছু মঙ্গোলীয় অঞ্চলকে নিজের ভারতীয় সাম্রাজ্যের মধ্যে অন্তর্গত করেন। তার কত গুলো সফল অভিযানের মাঝে বিখ্যাত অভিযান গুলো হলঃ (১২৯৭–১২৯৮) জারান-মাঞ্জুর (বর্তমান পাঞ্জাব এর কিছু এলাকা নিয়ে বিস্তৃত ছিল), শিবিস্থান (বিভক্ত পাকিস্তান) (শিবিস্থান-১২৯৮) কিলি (প্রাচীন দিল্লির একটি এলাকা) (১২৯৯), দেলি দিল্লি (১৩০৩), এবং উত্তর-প্রদেশ আম্রহা (১৩০৫)। ১৩০৬ সালে তার সৈন্যগণ মঙ্গোলীয়দের কাছ থেকে একটি সফল অভিযান শেষে রভি নদীর উপত্যকা দখল করে নেয় এবং সেই বছরই তারা মঙ্গোলীয়দের বিশেষ আবাসস্থান বর্তমানের আফগানিস্তান দখল করে নেয়। যে সকল সেনাপতি মঙ্গোলীয়দের বিপক্ষে দক্ষ হাতে সফল অভিযান পরিচালনা করেছিলেন তারা হলেন সেনা-অধ্যক্ষ জাফর খান (জাফর খান), সেনাপতি উলুগ খান (উলুগ খান) এবং একসময়ের গোলাম কিন্তু পরবর্তী সময়ের জেনারেল মালিক কাফুর।
বেশ কিছু গুরুত্বপূর্ণ এলাকাও আলাউদ্দিন দখল করে নিজের শাসনে নিয়েছিলেন, এগুলো হলঃ রাথাম্বোর (১৩০১), চিত্তুর (১৩০৩),মালওয়া (পাঞ্জাব) (১৩০৫), সিবানা (১৩০৮) এবং জালোর (১৩১১)। কতগুলো হিন্দু এলাকা দখল করার মাধ্যমে অভিযান গুলো শেষ করেন। অভিযান গুলোর মাঝে আছে পারামারাছ, ভগল, রনাস্থাম্বাপুরার ছামানাছ এবং জালরি, গুইলাসের রাওয়াল এলাকা এবং জাবাপ্লাস। সেনাপতি মালিক কাফুর প্রাচীন ভিন্দাস এলাকার দক্ষিণে বেশ কয়েকটি সফল অভিযান পরিচালনা করেন। দেভগিরি (১৩০৮), ভেরঙ্গল (১৩১০) থেকে বিপুল পরিমাণের সম্পদ জব্দ করে নিয়ে আসেন। তাঁর সৈন্যদের ভয়ে জাভাদা রাজা রামচন্দ্র, কাকাতিয়ার রাজা প্রতাপ রুদ্র এবং হয়সালার রাজা বাল্ললা চলে আসেন আলাউদ্দিন খিলজির করের অধীনে। সেনাপতি কাফুর আবার পাণ্ডু রাজ্য (১৩১১) অবরোধ করে বিপুল সম্পদ, হাতি এবং ঘোড়া লুট করেন।
প্রাথমিক জীবন
সমসাময়িক ইতিহাসবিদরা আলাউদ্দিনের শৈশব সম্পর্কে খুব বেশি কিছু লেখেননি। ১৬শ / ১ ৭শ শতাব্দীর ইতিহাসবিদ হাজী-উদ-দবিরের মতে, রণথম্বোরে যাত্রা শুরু করার সময় আলাউদ্দিনের বয়স ছিল ৩৪ বছর (১৩০০-১৩০১)। এটি সঠিক বলে ধরে নিলে আলাউদ্দিনের জন্ম ১২৬৬–১২৬৭ সালে হতে পারে। তার আসল নাম ছিল আলি গুরশপ। তিনি খলজি রাজবংশের প্রতিষ্ঠাতা সুলতান জালালউদ্দিনের জ্যেষ্ঠ ভ্রাতা শিহাবুদ্দিন মাসউদের জ্যেষ্ঠ পুত্র ছিলেন। তার তিন ভাই ছিল: আলমাস বেগ (পরে উলুগ খান), কুতলুগ তিগিন ও মুহাম্মদ।
আলাউদ্দিন শিহাবুদ্দিনের মৃত্যুর পর জালালউদ্দিন দ্বারা লালন-পালন করেন। আলাউদ্দিন ও তার ছোট ভাই আলমাস বেগ উভয়েই জালালউদ্দিনের মেয়েদের বিয়ে করেন। জালালউদ্দিন দিল্লির সুলতান হওয়ার পর আলাউদ্দিনকে আমির-ই-তুজুক (অনুষ্ঠানের মালিকের সমতুল্য) হিসেবে নিযুক্ত করা হয়, অন্যদিকে আলমাস বেগকে আখুর-বেগ (ঘোড়ার মালিকের সমতুল্য) পদ দেওয়া হয়।
শাসনব্যবস্থা
(১) শক্তিশালী কেন্দ্রীয় শাসন : সাম্রাজ্য বিস্তারের সঙ্গে সঙ্গে আলাউদ্দিন খলজি প্রশাসনিক সংস্কারের দিকেও মন দেন । কেন্দ্রীয় শাসনকে শক্তিশালী করার জন্য তিনি সামরিক বাহিনীকে শক্তিশালী করে তোলেন । দিল্লির সুলতানদের মধ্যে তিনিই প্রথম একটি স্থায়ী সেনাবাহিনী গড়ে তোলেন । নিজের কর্তৃত্ব প্রতিষ্ঠা করার জন্য তিনি উলেমাদেরও অগ্রাহ্য করতেন । কথা প্রসঙ্গে একবার তিনি মুঘুসউদ্দিনকে বলেছিলেন—”আমিই সেই সব নির্দেশ জারি করি, যা রাষ্ট্রের স্বার্থ রক্ষা করে এবং জনগণের মঙ্গল সাধন হয় । আমি জানি না কোনটা বৈধ আর কোনটা অবৈধ । রাষ্ট্রের পক্ষে যা মঙ্গলজনক আমি তাই করি ।” ফ্রান্সের রাজা চতুর্দশ লুইয়ের মতো তিনিও বলতে পারতেন, “রাষ্ট্র কী ? আমিই রাষ্ট্র ।” কেন্দ্রে নিজ কর্তৃত্বাধীনে একটি কঠোর অথচ সুশৃঙ্খল শাসনব্যবস্থা জারি করাই ছিল তার মূল লক্ষ্য । শুধু উলেমাদের নয়, আমির-ওমরাহদেরও তিনি মাথা তুলতে দেন নি এবং তাদের ক্ষমতা খর্ব করার জন্য এবং বিদ্রোহের মূল উৎপাটনের উদ্দেশ্যে তিনি তাদের মধ্যে ঘনিষ্ঠ মেলামেশা ও খানাপিনা বন্ধ করে দেন । ব্যক্তিগত সম্পত্তির উপর আক্রমণ করে তিনি সমস্ত রকম ভাতা বন্ধ করে দেন । যে সব জায়গা
র দেওয়া হয়েছিল. সেগুলি বাজেয়াপ্ত করে সরকারের খাস জমিতে পরিণত করা হয় । এইভাবে অভিজাতদের উপর আক্রমণ করে তিনি বিদ্রোহের মূল উৎপাটন ক।েন ।
(২) বাজারদর নিয়ন্ত্রণ :  তিনি সামরিক বাহিনীকে শক্তিশালী করেন এবং সৈনিকরা যাতে অল্প দামে জিনিস পত্র কিনতে পারেন তার জন্য বাজারদর নিয়ন্ত্রণ করেন এবং রেশনিং ব্যবস্থা প্রবর্তন করেন, কারণ তিনি সৈনিকদের বেশি বেতন দিতেন না । ব্যবসায়ীরা যাতে মূল্যের বেশি টাকা দাবি না করে, তার জন্য তিনি কঠোর প্রসাশনিক ব্যবস্থা গ্রহণ করেছিলেন । বিষয়টির দায়িত্ব দেওয়া হয়েছিলে ‘শাহানা-ই-মান্ডি’ ও ‘দেওয়ান-ই-রিয়াসৎ’ -এর উপর ।  আলাউদ্দিন খলজির লক্ষ্য ছিল সম্ভবত মুদ্রাস্ফীতি রোধ করা ও ব্যবসায়ীরা যাতে অতিরিক্ত মুনাফা অর্জন করতে না পারে, তার দিকে লক্ষ রাখা ; কিন্তু তাই বলে ব্যবসায়ীরা একবারে বিনা লাভে বিক্রি করতো এ কথা ভাবার কোনো কারণ নেই । আলাউদ্দিন খিলজির দ্রব্যমূল্য নিয়ন্ত্রণ সফল হয়েছিল এবং এর দ্বারা সামরিক বাহিনীর পাশাপাশি সাধারণ মানুষও কিছুটা উপকৃত হয়েছিল । অবশ্য ব্যবসায়ীরা অতিরিক্ত মুনাফা অর্জন করতে না পারায় মনঃক্ষুণ্ন এবং অসন্তুষ্ট হয়েছিল । কিন্তু তাদের কিছু করার ছিল না । যতদিন আলাউদ্দিন খিলজি জীবিত ছিলেন, ততদিন এইসব নিয়ন্ত্রণ ব্যবস্থা কঠোর ভাবে মানা হয় । কিন্তু তার মৃত্যুর পর এই ব্যবস্থা ভেঙ্গে পড়ে ।
(৩) রাজস্ব ও অন্যান্য সংস্কার :  অন্যদিকে দিল্লী সুলতানদের মধ্যে তিনিই প্রথম জমি জরিপ করে রাজস্বব্যবস্থার সংস্কার করেছিলেন । দেশে যাতে শান্তি-শৃঙ্খলা বজায় থাকে সেদিকেও তিনি নজর দেন । অপরাধীদের কঠোর শাস্তির বিধান দেওয়া হত । গুপ্তচরদের মাধ্যমে তিনি দেশের সমস্ত খবরাখবর রাখতেন । জনগণের সক্রিয় সমর্থন, শ্রদ্ধা বা ভালোবাসা তিনি হয়তো পান নি; কিন্তু এক সুদৃঢ় ও কঠোর শাসন ব্যবস্থা প্রবর্তন করে দিল্লি সালতানাত এক শক্ত ভিতের ওপর দাঁড় করিয়েছিলেন ।
মূল্যায়ন : যুদ্ধ বিজেতা এবং প্রসাশক হিসাবে আলাউদ্দিন খলজি সুলতানি আমলে অসাধারণ সাফল্যের পরিচয় দেন । অর্থনৈতিক সংস্কারের দিক থেকে বিচার করলে দেখা যায় যে আলাউদ্দিন ছিলেন মধ্যযুগের ভারতের প্রথম মুসলিম শাসক, যিনি
(১) জমি জরিপ করিয়েছিলেন ,
(২) জায়গির দান বা ভূমিদান প্রথার অবলুপ্তি ঘটিয়েছিলেন ।
(৩) উচ্চ হারে রাজস্ব ও কর ধার্য করেছিলেন
(৪) বাজারদর নিয়ন্ত্রণ নীতি প্রবর্তন করেছিলেন ।
কর্পাস ক্রিস্টি, টেক্সাস
কর্পাস ক্রিস্টি (সাধারণত কর্পাস নামে কথিত) মার্কিন যুক্তরাষ্ট্রের টেক্সাস অঙ্গরাজ্যের দক্ষিণাঞ্চলের একটি উপকূলীয় শহর। শহরটি নুয়েসেস কাউন্টির সদর দপ্তর। এছাড়াও শহরটি আরানসাস, কিয়েবার্গ ও সান প্যাট্রিসিও কাউন্টির অংশ। কর্পাস ক্রিস্টি সান আন্তোনিও শহরের ১৩০ মাইল দক্ষিণ-পূর্বে অবস্থিত। নুয়েসেস উপসাগর ও কর্পাস ক্রিস্টি উপসাগর শহরটির সীমানা দিয়ে বয়ে যায়।
২০১৯ সালের সমীক্ষা অনুযায়ী কর্পাস ক্রিস্টির জনসংখ্যা ৩,২৬,৫৮৬। জনসংখ্যায় শহরটি টেক্সাস অঙ্গরাজ্যের অষ্টম বৃহত্তম শহর। কর্পাস ক্রিস্টি বন্দর যুক্তরাষ্ট্রের পঞ্চম বৃহত্তম বন্দর। শহরে কর্পাস ক্রিস্টি আন্তর্জাতিক বিমানবন্দর অবস্থিত।
লাতিন ভাষায় কর্পাস ক্রিস্টি শব্দের অর্থ যিশুখ্রিস্টের দেহ। ১৫১৯ সালে পশ্চিমা খ্রিস্টানদের কর্পাস ক্রিস্টি উৎসবের দিন স্পেনীয় অভিযাত্রী আলোনসো আলভারেজ দি পিনেদা এটি আবিষ্কার করেন। এ থেকেই তিনি শহরটির নাম দেন কর্পাস ক্রিস্টি। এর ডাকনাম "সমুদ্রের জাজ্বল্যমান শহর।"
ইতিহাস
ক্রিস্টোফার কলম্বাসের আগমনের পূর্বে কারানকাওয়ান জাতির লোক এখানে বসবাস করত।
ধারণা করা হয়, ১৫০০ সালের দিকে কাবেজা দি ভাকা এখানে আগমন করেন। ১৭৪৭ সালে হোয়াকিন দি অরোবিও ওয়াই দি বাস্তেরা নুয়েসেস নদী ও কর্পাস ক্রিস্টি উপসাগর সম্পর্কে গভীর অধ্যয়ন করেন। বছরখানেক পরে হোসে দি এস্কান্দন ৫০টি পরিবার নিয়ে একটি উপনিবেশ গঠন করেন। তবে উপনিবেশটি ক্ষণস্থায়ী ছিল।
১৮৩৯ সালে কর্নেল হেনরি লরেন্স কিনি ও উইলিয়াম পি অব্রে কর্পাস ক্রিস্টিতে প্রথম স্থায়ী বসতি স্থাপন করেন। ১৮৪৫ সালের জুলাই মাসে কর্নেল জাচারি টেলর মেক্সিকান-আমেরিকান যুদ্ধের প্রস্তুতির জন্য এখানে একটি সামরিক ঘাঁটি প্রতিষ্ঠা করেন। ১৮৪৬ সালের মার্চ পর্যন্ত তিনি এখানে অবস্থান করেন। এক বছর পরে এটি আনুষ্ঠানিকভাবে "কর্পাস ক্রিস্টি" নামে স্বীকৃত হয়। ১৮৫২ সালের ৯ সেপ্টেম্বর শহরটিকে স্থানীয় শাসনের আওতাভুক্ত করা হয়।
আমেরিকান গৃহযুদ্ধের সময় ১৮৬২ সালের ১২-১৮ আগস্ট এখানে একটি রক্তক্ষয়ী যুদ্ধ সংঘটিত হয়, যেটি "ব্যাটল অব কর্পাস ক্রিস্টি" বা কর্পাস ক্রিস্টির যুদ্ধ নামে পরিচিত। ইউনিয়ন সেনাবাহিনী কনফেডারেট নৌবাহিনীকে কর্পাস ক্রিস্টির যুদ্ধে শোচনীয়ভাবে পরাস্ত করে।
১৯২৬ সালে কর্পাস ক্রিস্টি বন্দর ও ১৯৪১ সালে কর্পাস ক্রিস্টি নৌ-স্টেশন প্রতিষ্ঠিত হয়।
১৯১৯ সালে সংঘটিত এক ঝড়ে ঘরবাড়ি বিধ্বস্ত হয়ে যায়। নর্থ বিচ এলাকায় শুধু তিনটি বাড়িই ঝড়ের কবল থেকে রক্ষা পায়। শহরে কতগুলো ক্রান্তীয় ঘূর্ণিঝড় সংঘটিত হয়। এগুলো হলো- সিলিয়া (১৯৭০), অ্যালেন (১৯৮০), আইকে (২০০৮), হার্ভে (২০১৭), হানা (২০২০)।
১৯২৯ সালে কর্পাস ক্রিস্টি শহরে লিগ অব ইউনাইটেড লাতিন আমেরিকানস প্রতিষ্ঠিত হয়। হিস্পানিকদের বিরুদ্ধে বৈষম্য গড়ে তোলার জন্য এটি অবদান রাখে। ১৯৪৯ সালে শহরে মানবাধিকার সংগঠন আমেরিকান জিআই ফোরাম প্রতিষ্ঠিত হয়।
ভূগোল
আদমশুমারি ব্যুরোর তথ্যানুযায়ী, কর্পাস ক্রিস্টির আয়তন ১,১৯২ বর্গকিলোমিটার। এর ৪০০.৫ বর্গকিলোমিটার স্থল ও ৭৯১.৫ বর্গকিলোমিটার জল। কর্পাস ক্রিস্টি হ্রদ, চোক ক্যানিয়ন জলাধার ও টেক্সানা হ্রদ কর্পাস ক্রিস্টির পানি সরবরাহের প্রধান উৎস।
জলবায়ু
কর্পাস ক্রিস্টির জলবায়ু আর্দ্র উপক্রান্তীয় ধরনের। গ্রীষ্মকাল উষ্ণ ও আর্দ্র এবং শীতকাল অত্যন্ত ঠাণ্ডা ও সংক্ষিপ্ত। শহরে দুইটি মাত্র মৌসুম বিরাজ করে - একটি শুষ্ক মৌসুম (এপ্রিল থেকে অক্টোবর) ও অপরটি আর্দ্র মৌসুম (নভেম্বর থেকে মার্চ)।
২০০৪ সালের ক্রিসমাস ইভে কর্পাস ক্রিস্টি শহরে তুষারঝড় হয়। সেসময় ৪.৪ ইঞ্চি তুষারপাত রেকর্ড করা হয়।
শহরে ক্রান্তীয় ঘূর্ণিঝড় যেমন সংঘটিত হয়েছে, তেমনি টর্নেডো-ও সংঘটিত হয়েছে। ১৯৬১ সালের ২৯শে এপ্রিল এফটু মাত্রার টর্নেডোর আঘাতে কর্পাস ক্রিস্টি ধ্বংস হয়।
জনমিতি
২০১০ সালের আদমশুমারি অনুযায়ী শহরের জনসংখ্যা ছিল ৩,০৫,২১৫; ২০১০ সালের পর থেকে কর্পাস ক্রিস্টির জনসংখ্যা ১০% হারে বৃদ্ধি পেয়েছে।
সেন্ট্রাল কানেটিকাট স্টেট বিশ্ববিদ্যালয়ের হিসাব অনুযায়ী, যুক্তরাষ্ট্রের কম শিক্ষিত শহরগুলোর মধ্যে কর্পাস ক্রিস্টির অবস্থান দ্বিতীয়।
২০১০ এর আদমশুমারি অনুযায়ী, বাসিন্দাদের ৮০.৯% শ্বেতাঙ্গ, ৪.৩% আফ্রিকান আমেরিকান, ১.৮% এশীয় ও ০.১% প্রশান্ত মহাসাগরীয়। শহরের বাসিন্দাদের ৬২.৩৩% হিস্পানিক অথবা লাতিনো বংশোদ্ভূত।
শহরের পরিবারগুলোর গড় আয় ৪১,৬৭২ মার্কিন ডলার। পুরুষদের গড় আয় ৩১,৮৬৩ ডলার ও নারীদের গড় আয় ২২,৬১৬ ডলার। ১৪.১% পরিবার ও ১৭.৬% বাসিন্দা দারিদ্র্যসীমার নিচে বসবাস করে। এদের মধ্যে ২২.৯% এর বয়স ১৮ বছরের নিচে ও ১৫.৫% এর বয়স ৬৫ বছরের উপরে।
আসাননগর
আসাননগর হ’ল ভারতের পশ্চিমবঙ্গ রাজ্যের নদীয়া জেলার কৃষ্ণনগর সদর মহকুমার সিডি ব্লকের একটি গ্রাম এবং গ্রাম পঞ্চায়েত । এটি আগে কোতোয়ালি থানার অধীনে ছিল কিন্তু এখন এটি নবগঠিত ভীমপুর থানার অধীনে।
ইতিহাস
আসাননগর হ’ল নদীয়া জেলার একটি অতি প্রাচীন গ্রাম। নীল বিদ্রোহ ও কৃষক বিদ্রোহের নেতা, বিশ্বনাথ সর্দার ওরফে বিশু ডাকাত কে শো ট্রায়ালের পর ১৮০৮ সালে এই গ্রামে ফাঁসি দেওয়া হয়েছিল।
অবস্থান
আসাননগরে অবস্থিত ।
এলাকার ওভারভিউ
পল্ল সমভূমির নদীয়া জেলা হুগলি নদীর পূর্বে অবস্থিত। নদীটি স্থানীয়ভাবে ভাগীরথী নামে পরিচিত। জলঙ্গী, চূর্ণী এবং ইছামতি নদির মতো প্রবাহক পল্লল সমভূমিকে ভাগ করেছে। এই নদীগুলিতে পলিমাটি জমে যাওয়ার কারণে এখানে প্রায় বন্যা হয়। কৃষ্ণনগর সদর মহকুমার পশ্চিমে ভাগীরথী রয়েছে, নদীর অপর পাড়ে পূর্ব বর্ধমান জেলা রয়েছে। ভাগীরথীর আশেপাশে অনেক জলাভূমি রয়েছে। মহকুমার মাঝখান দিয়ে প্রবাহিত ভাগীরথী ও জলঙ্গীর মধ্যবর্তী এলাকা কালান্তর (কালো এঁটেল মাটির নিচু ভূমি) নামে পরিচিত। মহকুমার একটি বড় অংশ কৃষ্ণনগর-শান্তিপুর সমভূমি গঠিত, যা জেলার কেন্দ্রীয় অংশ দখল করে। জলঙ্গী, মহকুমার মাঝখান দিয়ে প্রবাহিত হওয়ার পরে, ডানদিকে ঘুরে ভাগীরথীর সাথে মিলিত হয়েছে। দক্ষিণ-পূর্ব দিকে, চূর্ণী কৃষ্ণনগর-শান্তিপুর সমভূমিকে রানাঘাট-চাকদহ সমভূমি থেকে পৃথক করেছে। পূর্ব বাংলাদেশের সীমান রয়েছে। মহকুমাটি মাঝারিভাবে নগরায়িত। জনসংখ্যার 20.795% শহরে বাস করে এবং 79.205% গ্রামীণ এলাকায় বাস করে।
জনসংখ্যা
ভারতের 2011 সালের আদমশুমারি অনুসারে, আসাননগরের মোট জনসংখ্যা ছিল 12,794 জন, যার মধ্যে 6,500 (51%) পুরুষ এবং 6,294 (49%) মহিলা। 0-6 বছর বয়সের মধ্যে জনসংখ্যা ছিল 1,151। আসাননগরে মোট শিক্ষিত ব্যক্তির সংখ্যা 8,828 (6 বছরের বেশি জনসংখ্যার 75.82%)।
পরিবহন
আসাননগর রাজ্য মহাসড়ক ৮ -এ অবস্থিত যা সাঁওতালডিহ থেকে উৎপন্ন হয় এবং মাঝদিয়াতে পর্যন্ত। আসাননগরের দূরত্ব মাত্র ১৩কিলোমিটার জেলা সদর কৃষ্ণনগর, নদীয়া থেকে । নিকটতম রেলওয়ে স্টেশনগুলি হল কৃষ্ণনগর সিটি জংশন এবং মাঝদিয়া রেলওয়ে স্টেশন। উভয় স্টেশন থেকে স্থানীয় প্রাইভেট বাস, ম্যাজিক ভ্যান, ই-রিক্সা (টোটো) এর মাধ্যমে আসাননগর সহজেই যাওয়াযায়। স্থানীয় লোকজনও যাতায়াতের জন্য ব্যক্তিগত গাড়ি, বাইক এবং স্কুটার ব্যবহার করেন।
শিক্ষা
আসাননগর উচ্চ বিদ্যালয়টি এলাকার একমাত্র উচ্চ বিদ্যালয়। এটি 1954 সালে প্রতিষ্ঠিত হয়েছিল। এছাড়াও এই এলাকায় অনেক প্রাথমিক বিদ্যালয় রয়েছে যেমন ত্রিপুরাপাড়া প্রাথমিক বিদ্যালয়, ভীমপুর শ্রী শ্রী দর্শনানন্দ বিদ্যানিকেতন, বিবেকানন্দ শিশু নিকেতন, কাশিপুরপাড়া প্রাথমিক বিদ্যালয়, পায়রাডাঙ্গাপাড়া প্রাথমিক বিদ্যালয়, চান্দেরপোল কুলতলা প্রাথমিক বিদ্যালয়, বাগদিপাড়া প্রাথমিক বিদ্যালয়, নাইকুড়া প্রাথমিক বিদ্যালয় এবং কাশিপুর। বাঁশবেড়িয়া প্রাথমিক বিদ্যালয়।
ভীমপুর মোহনানন্দ কলেজ অফ এডুকেশন, আসাননগর মদন মোহন তর্কালঙ্কার কলেজ 2007 সালে আসাননগরে প্রতিষ্ঠিত হয়েছিল কল্যাণী বিশ্ববিদ্যালয়ের সাথে অধিভুক্ত, এটি বাংলা, ইংরেজি, সংস্কৃত এবং ইতিহাসে অনার্স কোর্স অফার করে।
মার্কেটপ্লেস
আসাননগর মার্কেটপ্লেস এই এলাকার প্রধান ব্যবসায়িক স্থান অনেক দোকান নিয়ে গঠিত। সবজি বিক্রেতা, মাংস ও মাছের দোকানের প্রধান বাজার কালীবাবুর বাজার। মার্কেটপ্লেসে কয়েকটি ব্যাঙ্ক রয়েছে - স্টেট ব্যাঙ্ক অফ ইন্ডিয়া, বঙ্গিয়া গ্রামীণ বিকাশ ব্যাঙ্ক । আসাননগর মার্কেটপ্লেসেও একটি গ্যাস অফিস রয়েছে - মা কালী ইন্দানে গ্রামীণ বিত্রক বিত্রক।
উৎসব
দুর্গাপূজা, গণেশ পূজা, কালী পূজা, জগদ্ধাত্রী পূজা, গঙ্গা পূজা এখানে অত্যন্ত আনন্দের সাথে পালিত হয়। লালন মেলা এখানে নিকটবর্তী কদমখালী মাঠে অনুষ্ঠিত একটি গুরুত্বপূর্ণ মেলা। এটি মূলত লালন ফকিরের গান নিয়ে একটি সাংস্কৃতিক মেলা। এই মেলায় ভারত ও বাংলাদেশ উভয়ের অনেক প্রখ্যাত বাউল গায়ক হৃদয়গ্রাহী গান পরিবেশন করেন।
স্বাস্থ্যসেবা
আসাননগরে 10টি শয্যা বিশিষ্ট একটি প্রাথমিক স্বাস্থ্য কেন্দ্র রয়েছে।
উত্তর ককেশীয় আমিরাত
উত্তর ককেশীয় আমিরাত ( Северо-Кавказский эмират  সেভেরো-কাভকাজস্কিজ আমিরাত ) মূলত আভার ও চেচেন ইসলামিক রাষ্ট্র যা ১৯১৯ সালের সেপ্টেম্বর থেকে মার্চ ১৯২০ পর্যন্ত রুশ গৃহযুদ্ধের সময় চেচনিয়া এবং পশ্চিম দাগেস্তান অঞ্চলে বিদ্যমান ছিল। আমিরাতের অস্থায়ী রাজধানী বেদেনো গ্রামে প্রতিষ্ঠিত হয় এবং এর নেতা উজুন হাজি (Узун-Хаджи) কে "মহামান্য ইমাম এবং উত্তর ককেশাস আমিরাতের আমিরশেখ উজুন খায়ের হাজি খান (Узун Хаир Хаджи Хан) উপাধি দেওয়া হয়"।